I etterkrigstiden satte Raufoss og DFS standard arbeidstrykk på 3300 bar for skytterlagsammunisjon for salg. På 60-tallet ble skytterlagstandarden ytterligere redusert til 2800 bar, selv om skytterhåndboka fortsatt tillater trykk på opptil 3300 bar. Grunnen til at skytterlagsammunisjonen ble satt ned til 2800 bar var at Krag-Jørgensen geværene i sirkulasjon begynte å bli gamle og hadde slitt ut flerfoldige løp, og dermed utsatt for metalltretthet. Denne standarden er satt lavt nok til at ammunisjonen er ansett som å være trygg i alle Krag-rifler og sirkrer lang levetid fremover, forutsatt at våpenet er i brukbar stand. Jamfør skytterboka skal makstrykk i rekruttammunisjon være 2500 bar, og dermed også ansett som trygg for bruk i Krag.